**ZÁVÄZNÉ ZMLUVNÉ PODMIENKY REALIZÁCIE PREDMETU ZÁKAZKY**

**Zmluva o dielo č. ......./ 2021**

**uzatvorená v zmysle § 536 a nasl. zákona č. 513/1991 Zb. Obchodný zákonník**

**v znení neskorších predpisov**

**Zmluvné strany:**

1.

Obchodné meno: **Obec Výborná**

Sídlo: OcÚ Výborná 12, 059 02 Výborná

Štatutárny orgán: Ing. Viera Strelová – Starostka obce

IČO: 00326739

DIČ: 2020697382

IBAN: SK ……………….

Telefón: +421 ……………..

E-mail: obecvyborna@obecvyborna.sk

(ďalej v texte aj ako „objednávateľ“)

a

2.

Obchodné meno:

Sídlo:

Štatutárny orgán:

IČO:

IČ DPH:

Zapísaný:

Bankové spojenie: IBAN

Telefón:

E-mail:

(ďalej v texte aj ako „zhotoviteľ“)

**Čl. 1. Východiskové údaje**

**Názov stavby:** Rozšírenie verejného vodovodu obce Výborná

**Investor stavby:** Obec Výborná

**Miesto stavby:** Obec Výborná

**Zhotoviteľ stavby: .................**

**Podlimitná súťaž :** Vestník VO č. ................. zo dňa ...................... pod ozn. ................ - WYP

**Čl. 2. Predmet plnenia**

2.1. Zhotoviteľ sa zaväzuje vyhotoviť dielo: „**Rozšírenie verejného vodovodu obce Výborná**" v rozsahu oceneného výkazu výmer (ďalej aj ako „rozpočet stavby“), ktorý tvorí Prílohu č.1 k tejto zmluve, ďalej len „dielo", a odovzdať ho objednávateľovi v mieste stavby podľa ČI. 1 tejto zmluvy. Objednávateľ sa zaväzuje dielo prevziať a zaplatiť dohodnutú cenu. Taktiež sa zaväzuje poskytnúť zhotoviteľovi potrebnú súčinnosť pri realizácii diela.

2.2. Zhotoviteľ sa zaväzuje používať výhradne také stavebné materiály, výrobky, konštrukcie a zariadenia, ktoré sú v súlade s projektovou dokumentáciou, a ktoré majú vlastnosti určené platnými STN, spĺňajú aj požiadavky na mechanickú pevnosť a stabilitu, požiarnu bezpečnosť, hygienické požiadavky, ochranu života, zdravia a životného prostredia, bezpečnosť pri užívaní, ochrana proti hluku, úspora energie, aby boli po celú dobu životnosti spôsobilé na užívanie na účel, na ktorý je určené. Zhotoviteľ ručí za to, že zabudované materiály, dodávky a zariadenia sú nové, prvej akosti, homologizované pre Slovenskú republiku a vyhovujú platným predpisom a technickým normám.

2.3. Odovzdaniu diela budú predchádzať kvalitatívno-technické kontroly zo strany objednávateľa podľa dohodnutého vecného rozsahu a čiastkových termínov. Zhotoviteľ je povinný umožniť vykonanie kontroly realizácie diela zástupcom investora, príslušným kontrolným orgánom, autorskému dozoru, štátnemu dozoru. Pri skúškach a pri prácach, ktoré majú byť zakryté alebo neprístupné je zhotoviteľ povinný aspoň 3 pracovné dni vopred písomne vyzvať objednávateľa na účasť pri ich realizácii.

2.4. Dielo bude pred odovzdaním objednávateľovi riadne dokončené, vrátane vykonania skúšok a revízií preukazujúcich kvalitu, funkčnosť a dodržanie parametrov dohodnutých v tejto zmluve a predpísaných projektom stavby pre realizáciu, ak sa vyžadujú.

2.5. Zhotoviteľ potvrdzuje, že disponuje takými odbornými znalosťami a kapacitami, ktoré sú k zhotoveniu predmetného diela potrebné, najmä:

1. Zhotoviteľ ručí za to, že osoba, resp. osoby pracujúce na diele v jeho mene preukázateľne majú počas výkonu týchto prác požadovanú zdravotnú spôsobilosť, ak sa vyžaduje právnymi predpismi (napr. pravidelne vykonávané lekárske prehliadky), pri práci riadne používajú osobné ochranné pracovné prostriedky a dodržiavajú zákaz požívania alkoholických nápojov, omamných látok a psychotropných látok a zákaz fajčenia. Zhotoviteľ je povinný dodržiavanie týchto povinností u svojich zamestnancov priebežne kontrolovať. Taktiež je povinný najneskôr v deň nástupu na výkon prác na diele informovať svojich zamestnancov, že sú povinní podrobiť sa kontrole na požitie alkoholu, omamných látok alebo psychotropných látok, a to aj v prípade, ak by túto kontrolu vykonával poverený zástupca objednávateľa (viď. 2.6).
2. Zhotoviteľ zodpovedá za dodržiavanie predpisov na úseku bezpečnosti a ochrany zdravia pri práci ako aj predpisov, na úseku protipožiarnej ochrany jeho zamestnancami vyslanými na výkon práce na realizácii diela podľa tejto zmluvy. Splnením uvedených povinností nie sú dotknuté ostatné povinnosti zhotoviteľa na úseku bezpečnosti a ochrany zdravia pri práci a požiarnej ochrany vo vzťahu k jeho zamestnancom pracujúcim na diele. Zhotoviteľ v celom rozsahu zodpovedá za vytvorenie podmienok určených právnymi a ostatnými predpismi o bezpečnosti a ochrane zdravia pri práci voči svojim zamestnancom na stavenisku, vrátane zaškolenia ako aj reálneho zabezpečenia bezpečného správania sa zamestnancov. Je povinný určiť osobu zodpovednú za úsek BOZP, s ktorou môže objednávateľ riešiť túto problematiku. Túto osobu, t. j. jej meno priezvisko, telefonický kontakt, prípadne aj fax a E-mail sa zaväzuje oznámiť objednávateľovi písomne, najneskôr v deň nástupu na realizáciu diela podľa tejto zmluvy. Zhotoviteľ v plnom rozsahu zodpovedá aj za dodržiavanie právnych a ostatných predpisov upravujúcich povinnosti zamestnávateľa voči svojim zamestnancom, ktoré sú platné na úseku požiarnej ochrany. V prípade, že sú na stavenisku/montážnom pracovisku súčasne viacerí poddodávatelia, zodpovedá za úsek BOZP a požiarnej ochrany každý z nich samostatne za svojich zamestnancov a za svoj pracovný priestor (časť staveniska), vymedzený po dohode s objednávateľom. Tento priestor je každý z nich povinný udržiavať v riadnom stave od nástupu až do ukončenia a odovzdania diela.
3. Zhotoviteľ počas zhotovovania diela zabezpečí na stavenisku zodpovedného zástupcu, ktorým je stavbyvedúci pre inžinierske stavby, podľa ponuky zhotoviteľa vo verejnej súťaži podľa čl. 1. Meno zástupcu zhotoviteľa je ...................................................... Prípadná zmena stavbyvedúceho musí byť odsúhlasená zástupcom objednávateľa, pričom nová osoba musí spĺňať podmienky účasti v takom rozsahu, v akom ich splnenie preukazoval pôvodný stavbyvedúci. Zmena bude uvedená v stavebnom denníku s pripojeným podpisom stavebného dozoru objednávateľa.

2.6. Ak objednávateľ v rámci kontroly realizácie diela požiada zamestnanca zhotoviteľa o podrobenie sa skúške na požitie alkoholu, psychotropných alebo omamných látok, tento je povinný sa tomu podrobiť. Ak sa podrobil, pričom výsledok bol pozitívny, je objednávateľ oprávnený žiadať od zhotoviteľa, aby takúto osobu ihneď vykázal z pracoviska.

2.7. Zhotoviteľ počas realizácie diela je povinný viesť stavebný denník a sprístupniť ho objednávateľovi na nahliadnutie a zapisovanie dôležitých záznamov týkajúcich sa priebehu diela v rámci kontroly prác na diele.

2.8. Zhotoviteľ prehlasuje, že má uzavretú poistnú zmluvu zodpovednosti za škodu spôsobenú pri výkone jeho činnosti. Zhotoviteľ sa zaväzuje poistiť predmet tejto zmluvy, technologické zariadenia, zariadenie staveniska a materiálové zásoby minimálne odo dňa prevzatia staveniska až do doby vydania preberacieho protokolu. Zhotoviteľ je povinný do 3 pracovných dní predložiť objednávateľovi dôkaz o splnení tejto povinností na základe písomnej výzvy objednávateľa, pričom súčasťou dokladov bude aj doklad o úhrade poistnej sumy.

**Čl. 3. Čas plnenie diela**

3.1. Zhotoviteľ sa zaväzuje odovzdať objednávateľovi dielo zhotovené v rozsahu a kvalite vymedzenej v čl.2 tejto zmluvy v termíne do **30** kalendárnych dní odo dňa odovzdania staveniska objednávateľom.

3.2. Objednávateľ sa zaväzuje na základe písomnej výzvy odovzdať zhotoviteľovi stavenisko pre vykonávanie diela v termíne do 30 dní odo dňa nadobudnutia účinnosti tejto zmluvy. Objednávateľ nie je povinný odovzdať zhotoviteľovi stavenisko, pokiaľ nie sú splnené ustanovenia podľa čl. 11, bod 11.10 tejto zmluvy, pričom zhotoviteľ nie je oprávnený uplatniť v tomto prípade zmluvné pokuty voči objednávateľovi z dôvodu neodovzdania staveniska. Odovzdanie bude realizované osobitným zápisom.

3.3. Zhotoviteľ musí bezodkladne písomne informovať objednávateľa o vzniku udalosti, ktorá bráni alebo sťažuje vykonávanie predmetu zmluvy s dôsledkom predĺženia zmluvných termínov.

3.4. Zhotoviteľ splní svoju povinnosť zhotoviť dielo jeho riadnym ukončením vrátane odstránenia vád a nedorobkov a odovzdaním diela objednávateľovi. Za odovzdanie a zhotovenie diela sa považuje deň, kedy bol obojstranne podpísaný zápis o odovzdaní a prevzatí diela.

Za objednávateľa zápis o odovzdaní a prevzatí diela podpisuje štatutár alebo štatutárom poverený zástupca objednávateľa.Zhotoviteľ je povinný pri odovzdaní diela odviesť, resp. vypratať svoje stroje, výrobné zariadenia, zvyšný materiál na stavenisku (montážnom pracovisku) tak, aby mohol objednávateľ dielo riadne prevziať a užívať. Stavenisko (montážne pracovisko) je zhotoviteľ povinný úplne vypratať a upraviť do 2 dní odo dňa odovzdania a prevzatia diela. Veci, ktoré potrebuje na odstránenie prípadných vád a nedorobkov, ak by sa vyskytli a boli uvedené v zápise o odovzdaní a prevzatí diela budú uložené na mieste, ktoré na to bude určené po dohode s objednávateľom.

Ak Zhotoviteľ pripraví dielo alebo jeho dohodnutú časť na odovzdanie pred dohodnutým termínom, objednávateľ sa zaväzuje dielo prevziať aj v skoršom termíne ponúkanom zhotoviteľom.

3.5. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu. Za dokončené dielo sa považuje dielo po jeho kompletnom vyhotovení podľa dohodnutého rozsahu a po odstránení všetkých vád a nedorobkov, ktoré bránia jeho trvalému alebo dočasnému, či predčasnému užívaniu.

3.6. Zhotoviteľ je povinný ihneď písomne oboznámiť objednávateľa o vzniku prekážky, ktorá bráni alebo sťažuje zhotovenie diela *s* dôsledkom hroziaceho omeškania postupových termínov.

3.7 V prípade nepredvídateľných okolností, akými sú predovšetkým živelné katastrofy a nepriazeň počasia (vytrvalý dážď, sneh alebo iné meteorologické obtiaže), môže zhotoviteľ prerušiť práce s tým, že ich bude realizovať hneď ako to bude možné; lehota počas prerušenia prác neplynie. Prerušenie prác z uvedených dôvodov musí mať zhotoviteľ písomne odsúhlasené štatutárom objednávateľa.

**Čl. 4. Cena diela**

4.1. Cena za zhotovenie predmetu zákazky v rozsahu podľa čl. 2. tejto zmluvy vyjadruje cenovú úroveň v čase predloženia návrhu zmluvy a je stanovená dohodou zmluvných strán v súlade so zák. č. 18/1996 Z. z. o cenách, vyhláškou č. 87/1996 Z. z. a je doložená zhotoviteľom oceneným výkazom výmer na základe predloženej cenovej ponuky zo dňa ................. v súťaži podľa čl. I tejto zmluvy. Tento zhotoviteľom ocenený výkaz výmer tvorí prílohu č. 1 k tejto zmluve.

4.2. Cena za zhotovenie celého diela podľa čl. 1. činí:

cena spolu bez DPH za všetky práce a dodávky ...................................... EUR

hodnota DPH 20 % ...................................... EUR

**cena celkom vrátane DPH** **...................................... EUR**

Cena diela je stanovená na základe platnej sadzby DPH v čase uzavretia zmluvy o dielo. V prípade zmeny sadzby DPH v priebehu realizácie diela podľa tejto zmluvy bude táto daň fakturovaná vždy podľa zákonov a účtovných predpisov, platných v čase uskutočnenia zdaniteľného plnenia.

4.3. Kvalitatívne a dodacie podmienky, za ktorých platí dohodnutá cena, sú vymedzené:

* rozsahom a obsahom výkazu výmer .
* slovenskými technickými normami a jednotlivými ustanoveniami tejto zmluvy
* zákonom č. 133/2013 Z.z. o stavebných výrobkoch v neskoršom znení

4.4. Zmluvné strany sa dohodli, že pre túto zmluvu v zmysle § 547 Obchodného zákonníka sa môže zhotoviteľ domáhať zvýšenia ceny jedine v prípadoch činností, ktoré neboli predvídateľné v čase uzavretia zmluvy, a to v súlade s 18 zákona č. 343/2015 Z.z.. Zmluvné strany sa dohodli, že za činnosti, ktoré neboli predvídateľné v čase uzavretia zmluvy nemožno považovať tie, o ktorých bol zhotoviteľ informovaný pred uzavretím zmluvy, alebo si ich mohol overiť alebo zistiť, alebo ako skúsená osoba na výkon činností, ktoré sú predmetom tejto zmluvy ich mohol predvídať alebo predpokladať a to na základe dokumentov alebo informácií poskytnutých v rámci súťaže, na základe ktorej bola uzavretá táto zmluva, všeobecne záväzných právnych predpisov, pomerov v okolí, verejne prístupných informácií okrem iného aj na internete, alebo obhliadkou na mieste realizácie predmetu zmluvy a podobne.

4.5. Ceny, ktoré sa vzťahujú na práce naviac budú ocenené podľa aktuálneho cenníka CENEKON so zľavami 10% alebo po dohode zmluvných strán. Naviac objednávateľom požadované práce a dodávky, ktorých položky sú obsiahnuté v rozpočte budú ocenené jednotkovými cenami uvedenými v tomto rozpočte.

4.6. Pokiaľ nie je v Zmluve o dielo uvedené inak, pokrýva akceptovaná zmluvná cena stavby všetky požiadavky zhotoviteľa podľa tejto zmluvy a všetky veci potrebné pre správne vyhotovenie a dokončenie diela a odstránenie všetkých vád, vrátane: dopravy, dopravného značenia, montáže a úprav, stráženia, vybudovania, osvetlenia, prevádzky, údržby a vypratania zariadenia staveniska, odvozu stavebných a iných odpadov, ktoré vzniknú činnosťou pri realizácii diela, vedľajších rozpočtových nákladov, technickej dokumentácie pre kolaudačné konanie (doklady o vykonaných skúškach konštrukcii, osvedčení o výrobkoch, revíznych správ, tlakových a funkčných skúšok a pod.), spracovanie dokumentácie skutočného vyhotovenia stavby, odskúšania a pod.

4.7. Zhotoviteľ mal možnosť pred predložením cenovej ponuky oboznámiť sa so skutočnosťami na tvare miesta a ich vplyv premietnuť do svojej ponukovej ceny, a ak ich nevyužil, toto nemôže byť neskôr na ťarchu objednávateľa, alebo požiadavkou na dodatočné navýšenie zmluvnej ceny

**Čl. 5. Platobné podmienky**

5.1. Objednávateľ bude akceptovať faktúry, vystavené na mesačnej báze vždy k poslednému dňu v mesiaci. Právo vystaviť konečnú faktúru vzniká zhotoviteľovi dňom podpísania protokolu o odovzdaní a prevzatí diela ako celku.

5.2. Faktúra musí mať náležitosti účtovného a daňového dokladu v súlade s úst. § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov, identifikačné údaje strán v súlade s § 3a Obchodného zákonníka, číslo zmluvy a názov stavby. K faktúre musí zhotoviteľ pripojiť tieto prílohy :

a) Zisťovací protokol o vykonaných stavebných prácach. Zisťovací protokol o vykonaných stavebných prácach spolu so súpisom prác je doklad prikladaný k faktúre, na ktorom Zhotoviteľ potvrdzuje podpisom oprávnenej osoby a pečiatkou zhotoviteľa a podpisom stavebného dozoru, že práce uvedené v priložených dokumentoch sú v súlade so skutočnosťou a predstavujú požiadavky dodávateľa/zhotoviteľa uplatnené v rámci Zmluvy o dielo.

b) Súpis vykonaných prác: Zhotoviteľ je povinný ku každej vystavenej faktúre priložiť Súpis vykonaných prác, vystavený v súlade s nasledovnými požiadavkami:

i. položky súpisu vykonaných prác (dodaných tovarov a poskytnutých služieb) musia byť v súlade s fakturačným rozpočtom,

ii. súpis vykonaných prác musí zaznamenávať množstvá prác vykonaných Zhotoviteľom a množstvá tovarov dodaných odávateľom/ zhotoviteľom v súlade s fakturačným rozpočtom, ktorý je súčasťou Zmluvy o dielo. V prípade, že došlo k zmene rozsahu predmetu zmluvy upravených dodatkom k ZoD, musia byť „upravené“ časti vykázané na súpise vykonaných prác v súlade s dodatkom k ZoD;

c) Doklady o meraniach na preukázanie kvalitatívnych parametrov vykonania predmetu zmluvy v súlade s platnými právnymi predpismi ako napr. meranie výškového a priestorového skutočného usporiadania jednotlivých častí stavby, ~~merania svetelnotechnických parametrov svetelných sústav (exteriér aj interiéry), merania tepelnotechnických parametrov stavebných objektov a únikov tepla (tam kde to príslušne legislatíva vyžaduje), merania strát v elektrických rozvodoch, merania elektrických izolačných odporov~~, ~~merania tesností gravitačných potrubí~~, tlakové skúšky tlakových potrubí, merania miery zhutnení zásypov výkopov a plání pod spevnené plochy, merania podloží pod spevnené plochy, ~~merania vyhradených technických zariadení v zmysle platných právnych predpisov~~ a pod.

d) Protokoly o vykonaných funkčných skúškach podpísané stavbyvedúcim a stavebným dozorom

e) V prípade fakturácie aj odvozu a likvidácie odpadu, doklad o likvidácii príslušného odpadu

f) certifikáty alebo doklady preukazujúce zhodu s platnými právnymi predpismi na dodávané a zabudovávané tovary a stavebné časti, ktorými sa preukáže že boli dodané a zabudované len v zmysle platných právnych predpisov povolené tovary, technológie alebo stavebné materiály a časti stavebných materiálov.

g) V prípade fakturácie tých častí, ktoré boli zhotovené subdodávateľom, doklad o práve fakturácie zhotoviteľom, a to doklad o odovzdaní a prevzatí predmetnej časti medzi zhotoviteľom a jeho subdodávateľom, podpísaný štatutárnymi zástupcami jednotlivých strán. V prípade splnomocnených osôb aj platné splnomocnenia na tieto osoby.

Zhotoviteľ je povinný pred fakturáciou dodať objednávateľovi alebo poverenému zástupcovi na skontrolovanie fakturačné podklady v elektronickej podobe.

5.3. Lehota splatnosti faktúry je **30**kalendárnych dní odo dňa jej doručenia objednávateľovi. Pri sankčnej faktúre je splatnosť 15 kalendárnych dní od jej doručenia.

5.4. V prípade, že faktúra nebude obsahovať požadované náležitosti alebo niektorý z údajov bude nesprávne uvedený alebo nebude obsahovať požadovanú prílohu podľa bodu 5.2 tejto zmluvy, objednávateľ ju bez meškania vráti zhotoviteľovi na doplnenie, resp. prepracovanie, pričom Zhotoviteľ je povinný na opravenej faktúre uviesť novú lehotu splatnosti. V takom prípade nová lehota splatnosti začne plynúť doručením opravenej faktúry objednávateľovi. Objednávateľ je oprávnený vrátiť neúplnú faktúru na doplnenie, resp. prepracovanie aj viac krát po sebe, pokiaľ faktúra vrátane jej príloh nebude spĺňať všetky náležitosti tohto článku.

* 1. Na realizáciu diela nebudú zo strany objednávateľa poskytované preddavky.
  2. Zhotoviteľ berie na vedomie a súhlasí s tým, že vzhľadom na financovanie diela aj z finančných prostriedkov verejných rozpočtov, objednávateľ nebude v omeškaní s platením ceny za dielo, ak cenu za dielo zaplatí v lehote do 5 dní od pripísania súvisiacich peňažných prostriedkov z verejných rozpočtov na bankový účet objednávateľa (posun splatnosti). Splatnosť však môže byť takto predĺžená maximálne na 60 dní odo dňa doručenia faktúry objednávateľovi.
  3. Zmluvné strany sa dohodli, že objednávateľ má právo kedykoľvek počas realizácie diela požadovať od zhotoviteľa potvrdenie, že má uhradené všetky svoje splatné záväzky voči svojim subdodávateľom a prípadne požadovať od zhotoviteľa tiež preukázanie danej skutočnosti. V prípade, ak zhotoviteľ nebude mať riadne zaplatené všetky splatné záväzky voči svojim subdodávateľom a/alebo na požiadanie objednávateľa nepredloží potvrdenie o danej skutočnosti alebo uvedenú skutočnosť nepreukáže, je objednávateľ oprávnený pozastaviť úhradu akejkoľvek čiastkovej faktúry alebo konečnej faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platieb zo strany objednávateľa v súlade s týmto ustanovením zmluvy sa nepovažuje za porušenie zmluvy zo strany objednávateľa a objednávateľ sa z tohto dôvodu nedostáva do omeškania so zaplatením svojich peňažných záväzkov voči zhotoviteľovi a zhotoviteľovi nevzniká nárok na žiadne zákonné ani zmluvné sankcie.

**Čl. 6.Vykonanie diela**

6.1. Objednávateľ je povinný odovzdať stavenisko tak, aby zhotoviteľ mohol na ňom začať práce v súlade *s* projektom a s podmienkami zmluvy. Súčasne s odovzdaním staveniska odovzdá objednávateľ zhotoviteľovi aj všetky stavebné povolenia. Objednávateľ určuje za svojho povereného zástupcu stavebného dozora, ktorým je ………………………….

6.2. Zhotoviteľ sa zaväzuje na vlastné náklady dať vytýčiť podzemné vedenia na základe vyjadrení správcu resp. vlastníka sieti. Za všetky škody spôsobené stavebnou činnosťou na podzemných vedeniach zodpovedá zhotoviteľ v plnom rozsahu.

6.3. Zhotoviteľ je povinný konzultovať s objednávateľom výber materiálov a zariadení, ktoré majú byť zabudované na stavbe a nie sú jednoznačne určené. Takisto je zhotoviteľ povinný pri výbere dodávok, materiálov, povrchov, farieb a pod. postupovať pri realizácií v súčinnosti so štatutárnym zástupcom objednávateľa alebo s povereným zástupcom objednávateľa.

6.4. Zhotoviteľ po prevzatí staveniska na vlastné náklady vytýči základné smerové a výškové body. Zhotoviteľ súčasne v situácií presne vymedzí hranice staveniska.

6.5. Objednávateľ k termínu odovzdania staveniska určí zemníky a skládky odpadov a sute z realizácie stavebnej časti.

6.6. Povolenie na dočasné užívanie verejných a iných plôch a na rozkopávky obstará a poplatky za ne znáša zhotoviteľ. Poplatky a prípadné pokuty za dlhší čas ako dohodnutý čas užívania uhrádza zhotoviteľ objednávateľovi za dobu, po ktorú je v omeškaní. Ak zhotoviteľ verejné alebo iné plochy , ktoré využíva a rozkopávky realizuje na miestach, ktoré sú v nájme alebo užívaní Právnickej osoby zriadenej objednávateľom, tieto poplatky alebo prípadné pokuty uhradí tejto Právnickej osobe.

6.7. Stroje, zariadenia a materiály vo vlastníctve zhotoviteľa, ktoré zostali po likvidácií zariadenia staveniska sú majetkom zhotoviteľa. Tieto je zhotoviteľ povinný odstrániť v termíne do 5 dní od odovzdania diela. V prípade, že nebude zo strany zhotoviteľa tento termín dodržaný môže objednávateľ začať fakturovať zhotoviteľovi čiastku 15 €/m2 zabratej plochy za 1 deň. Zároveň je objednávateľ povinný písomne vyzvať zhotoviteľa na odstránenie jeho majetku. Ak ani po opakovanej výzve zhotoviteľ nevyprace dotknutý majetok, môže objednávateľ tento zlikvidovať, pričom náklady spojené s likvidáciou bude fakturovať zhotoviteľovi.

6.8. Zhotoviteľ zabezpečí na svoje náklady dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladov (subdodávateľov) na stavenisko. Zhotoviteľ sa zaväzuje zabudovať do stavby len také výrobky a materiály, ktoré budú zbavené práv tretích osôb.

6.9. Zhotoviteľ zabezpečí na svoje náklady 24 hodinové stráženie staveniska a stavby osobou, ktorá bude v zmluvnom vzťahu so zhotoviteľom, z dôvodu zvýšeného nebezpečia odcudzenia stavebných materiálov na stavbe (stavba sa nachádza v obci z 90% podielom rómskeho obyvateľstva). Na stavenisko môže vstupovať iba objednávateľ, ním poverení pracovníci objednávateľa, alebo osoby, ktoré títo poverení pracovníci doprevádzajú.:

* štatutárny zástupca objednávateľa a osoba zodpovedná za investičnú výstavbu
* stavený dozor
* autorský dozor
* ostatní poverení pracovníci objednávateľa

Okrem takto vyšpecifikovaných osôb, po oznámení štatutárnemu zástupcovi objednávateľa môže na stavenisko vstupovať osoba vykonávajúca štátny stavebný dohľad.

1. Zhotoviteľ' zodpovedá za bezpečnosť a ochranu zdravia vlastných pracovníkov, ako aj všetkých osôb, ktoré vstúpili na stavbu. Výkopová ryha musí byť oplotená stavebným oplotením z dôvodu vysokého rizika padnutia do výkopu obyvateľov obce, hlavne detí.
2. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti. Ak tieto odpady neodstráni do 3 dní po písomnom upozornení objednávateľa alebo ním poverenou osobou, môže tak urobiť objednávateľ s tým, že náklady, ktoré mu touto činnosťou vznikli je oprávnený žiadať od zhotoviteľa.
3. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
4. Zhotoviteľ je povinný viesť stavebný denník. Stavebný dozor uvedie v stavebnom denníku zoznam prác, ktoré chce pred zakrytím skontrolovať a prevziať. Zhotoviteľ bez prevzatia týchto prác stavebným dozorom nemôže tieto práce zakrývať. Zhotoviteľ sa zaväzuje vyzvať povereného zástupcu objednávateľa telefonicky na kontrolu prác, ktoré majú byť zakryté alebo sa stanú neprístupnými minimálne 48 hod. vopred (od hodiny doručenia výzvy ). Ak sa zástupca objednávateľa nedostaví a nevykoná kontrolu týchto prác, bude zhotoviteľ pokračovať v prácach. Predtým však túto skutočnosť oznámi štatutárnemu zástupcovi objednávateľa. Ak objednávateľ bude dodatočne požadovať odkrytie týchto prác je Zhotoviteľ povinný toto odkrytie vykonať na náklady objednávateľa, iba že sa pri dodatočnej kontrole zistí, že práce neboli riadne vykonané. Vtedy náklady znáša Zhotoviteľ.
5. Zhotoviteľ sa zaväzuje písomne vyzvať minimálne 3 pracovné dni vopred štatutárneho zástupcu objednávateľa alebo povereného zástupcu objednávateľa k účasti na skúškach.
6. Objednávateľ sa stáva postupne vlastníkom zhotoveného diela, rozsah vlastníctva je viazaný na úhrady vykonaných prác zhotoviteľa. Uhradené dielo alebo časť diela je vlastníctvom objednávateľa.
7. Zhotoviteľ je povinný odovzdať spolu s dielom aj prevádzkové predpisy na obsluhu diela vrátane všetkých zabudovaných zariadení. Náklady na vypracovanie prevádzkových predpisov sú súčasťou zmluvnej ceny podľa článku 4.tejto zmluvy.
8. Zhotoviteľ je povinný odovzdať objednávateľovi (najneskôr k termínu odovzdania) certifikáty všetkých použitých stavebných a konštrukčných materiálov diela - v zmysle stavebného zákona, predpísané revízne správy, spracovanú príručku užívania diela (spôsob používania, údržbu, pravidelné kontroly a revízie a pod.).
9. Odovzdanie zhotoveného diela:
10. Zo strany zhotoviteľa bude splnená povinnosť zhotoviť dielo až jeho riadnym ukončením a odovzdaním a to bez vád a nedorobkov, ktoré bránia užívaniu diela.
11. O ukončení stavby Zhotoviteľ písomne listom upovedomí objednávateľa najneskôr 5 dní pred preberacím konaním.
12. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a touto zmluvou (napr. revízne správy a pod.). Doklady o týchto skúškach podmieňujú prevzatie diela.
13. V prípade, ak počas preberacieho konania budú zistené vady a nedorobky, Objednávateľ dielo neprevezme a vyzve zhotoviteľa na odstránenie vád a nedorobkov. Zhotoviteľ po odstránení vád a nedorobkov opätovne upovedomí objednávateľa, že je dielo ukončené a pripravené k preberaciemu konaniu. Objednávateľ následne na to určí nový termín preberacieho konania.
14. Zhotovené dielo sa bude preberať ako celok, alebo sa preberanie môže uskutočniť po dokončení jednotlivých stavebných objektov za predpokladu, že objekt je spôsobilý na užívanie.
15. Náklady spojené so zabezpečovaním dokladovej časti k preberaciemu konaniu znáša zhotoviteľ.
16. Nedorobkom sa rozumie nedokončená práca oproti výkazu výmer v súťaži.
17. Všetky povinnosti vyplývajúce z možnosti vstupu nepovolaných, resp. neoprávnených osôb na stavenisko zabezpečuje zhotoviteľ.

6.22. Štatutárny zástupca objednávateľa alebo ním poverený zástupca objednávateľa je oprávnený nariadiť zhotoviteľovi akékoľvek zmeny tvarov, kvality a množstiev prác, ktoré považuje za nevyhnutné a primerané a zhotoviteľ je povinný:

1. zvýšiť, alebo znížiť množstvá prác uvedených v zmluve (v súlade s bodom 4.4 a 4.5 tejto zmluvy),
2. nevykonať práce, ktoré stavebný dozor určí k nevykonaniu,
3. zmeniť druh prác,
4. zmeniť výšku, vedenie, polohu alebo rozmery ktorejkoľvek časti diela,
5. vykonať dodatočné práce nevyhnutné na dokončenie diela,
6. zmeniť následnosť alebo časovú nadväznosť výstavby ktorejkoľvek časti diela.

Uvedené zmeny sa môžu uplatniť len v súlade s §18 zákona č. 343/2015 Z.z. a budú riešené dodatkami k tejto zmluve.

* 1. Štatutárny zástupca objednávateľa si vyhradzuje právo odsúhlasiť všetkých subdodávateľov diela. Každú prácu a každý dodávaný materiál pred samotnou realizáciou alebo dodaním vopred písomne odsúhlasuje stavebný dozor objednávateľa. Zároveň o tom informuje aj štatutárneho zástupcu objednávateľa.
  2. V odôvodnených prípadoch, ak stavebný dozor požiada o to, aby bola nejaká časť stavby zmeraná, bude to zodpovedajúcim spôsobom oznámené zástupcovi zhotoviteľa, ktorý
  3. a) v termíne dohodnutom so stavebným dozorom buď sám, ak je na to oprávnený v zmysle platných právnych predpisov, alebo tejto zmluvy, alebo prostredníctvom oprávnenej osoby ak to zmluva umožňuje, vykoná merania prostredníctvom certifikovaného merača s platnou kalibráciou a
  4. b) vysvetlí všetky podrobnosti týkajúce sa merania požadované stavebným dozorom.

Za zmeranie stavby možno považovať najmä: meranie výškového a priestorového usporiadania jednotlivých častí stavby, tlakové skúšky tlakových potrubí, merania miery zhutnení zásypov výkopov a plání pod spevnené plochy a pod.

Zhotoviteľ je povinný pri spätnom zásype zabezpečiť meranie zhutnenia po vrstvách hrúbky 0,5 metra; zápisnicu z týchto meraní predloží zástupcovi objednávateľa.

* 1. Zhotoviteľ bude povinný k prebratiu stavby predložiť aj :

1. geometrický plán stavby pre účely kolaudačného konania a zápisu stavby do evidencie katastra nehnuteľností
2. dokumentáciu skutočného vyhotovenia stavby

**Čl. 7. Protokol o odovzdaní a prevzatí diela**

7.1. Dielo je zhotoviteľom odovzdané a objednávateľom prevzaté dňom podpísania Protokolu o odovzdaní a prevzatí diela, ďalej len „protokol". Podpisuje ho zhotoviteľ alebo ním písomne poverená osoba a poverený zástupca objednávateľa. Bez odovzdania kompletných dokladov podľa bodu 6.25 tejto zmluvy je objednávateľ oprávnený protokol nepodpísať.

7.2. Protokol má obsahovať okrem obvyklých údajov týkajúcich sa označenia zmluvných strán, stavby, diela, hodnoty diela a pod. aj súpis zistených drobných vád a nedorobkov (ak sa také vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady. Zhotoviteľ je povinný nedorobky a drobné vady odstrániť v dohodnutej lehote. Protokol musí obsahovať zoznam certifikátov použitých stavebných materiálov, certifikáty výrobkov, ktoré podliehajú povinnej certifikácii, a zoznam predpísaných skúšok a revízii, ak sa vyžadujú a boli úspešne vykonané, informácie vzťahujúce sa k záruke, spolu s príslušnou dokumentáciou.

1. Návrh protokolu o odovzdaní a prevzatí diela je povinný vypracovať a predložiť Zhotoviteľ.

7.4. Prípadné drobné nedorobky zistené pri preberaní predmetu tejto zmluvy, ktorých charakter umožňuje užívanie predmetu zmluvy, nie sú dôvodom neprevzatia hotového predmetu zmluvy objednávateľom.

7.5. Zhotoviteľ je povinný kedykoľvek, najmä však po predložení návrhu protokolu o odovzdaní a prevzatí diela umožniť objednávateľovi v plnom rozsahu vykonať kontrolu realizácie diela, skúšky jej vlastností, podať všetky nevyhnutné odborné vysvetlenia za účelom posúdenia, či je dielo vykonané riadne v súlade príslušnými právnymi predpismi a normami platnými v SR a v súlade s touto zmluvou.

7.6. Uvedené platí primerane aj na protokol o odovzdaní a prevzatí diela v rozsahu jednotlivých častí, ak tak bolo dohodnuté.

**Čl. 8. Záručná doba, zodpovednosť za vady**

8.1. Zmluvné strany dojednávajú záručnú dobu 60 mesiacov, počas ktorej zhotoviteľ zodpovedá za vady diela. Na zariadenia a dodávky, ku ktorým bol výrobcom vydaný záručný list, sa záruka riadi týmto záručným listom. Záručná doba začína plynúť dňom odovzdania a prevzatia diela.

8.2. Uplatnením nároku objednávateľa z vád diela sa plynutie záručnej doby na dotknutú časť diela prerušuje, a to až do doby odstránenia týchto vád (neplatí pre drobné vady, ktoré nebránia užívaniu diela).

8.3. Vadou sa rozumie odchýlka v kvalite, rozsahu a parametroch diela, stanovených v tejto zmluve a v realizačnom projekte stavby. Nedorobkom sa rozumie nedokončená práca oproti projektu stavby na realizáciu, vrátane prípadných doplnkov.

8.4. Oznámenie o uplatnení nároku z vád diela musí byť vykonané písomne, inak je neplatné. Musí obsahovať označenie vady, miesto, kde sa vada nachádza, popis ako sa vada prejavuje a označenie nárokov z vád. Rozoznávajú sa:

- skryté vady, t.j. vady, ktoré objednávateľ nemohol zistiť pri prevzatí diela a vyskytnú sa v záručnej dobe. Objednávateľ je povinný ich ohlásiť u zhotoviteľa najneskoršie do 5pracovných dní od ich zistenia. Zhotoviteľ je povinný na ohlásenie reagovať do 3 pracovných dní po jeho obdŕžaní a dohodnúť s objednávateľom, stavebným dozorom a podľa okolností aj s projektantom spôsob a primeranú lehotu odstránenia vady.

8.5. Havarijné stavy je zhotoviteľ povinný odstrániť ihneď po ich nahlásení objednávateľom, najneskôr do 24 hodín.

8.6. Riadne uplatnené nároky objednávateľa z vád diela sa riadia ustanovením § 560Obchodného zákonníka.

8.7. Zhotoviteľ sa zaväzuje odstrániť na svoje náklady riadne ohlásené vady, za ktoré zodpovedá, v čo najkratšom čase. Zodpovedá za tie vady diela, ktoré vznikli jeho činnosťou a činnosťou jeho poddodávateľov pri plnení záväzkov z tejto zmluvy. Zhotoviteľ zodpovedá aj za škody spôsobené závadami a poruchami na realizovanom diele, ktoré vznikli zanedbaním jeho povinností. Za škody, ktoré vznikli nesprávnou prevádzkou po odovzdaní diela, nenesie zhotoviteľ zodpovednosť.

8.8. Za porušenie zmluvy sa bude považovať aj vadné plnenie diela zo strany zhotoviteľa, na ktoré bol objednávateľom v priebehu realizácie písomne upozornený zápisom v stavebnom denníku, kde bude výslovne uvedené, že sa jedná o závažné vadné plnenie a ktoré zhotoviteľ napriek tomuto upozorneniu neodstránil v primeranej lehote do 14 dni odo dňa vykonania takéhoto zápisu. Vadným plnením sa rozumie také plnenie, ktoré výrazne znižuje kvalitu diela, alebo mení jeho charakter.

8.9 V prípade neodstránenia vady v dohodnutom termíne je objednávateľ oprávnený zabezpečiť jej odstránenie inou osobou na náklady zhotoviteľa.

**Čl. 9. Sankcie a zodpovednosť za vady**

1. Ak zhotoviteľ neprevezme bez relevantného dôvodu stavenisko v lehote stanovenej v tejto zmluve, objednávateľ je oprávnený účtovať zhotoviteľovi zmluvnú pokutu vo výške 300,- € za každý deň omeškania až do prevzatia staveniska.
2. Ak sa zhotoviteľ dostane bez zavinenia objednávateľa do omeškania s dodaním predmetu zmluvy oproti celkovej lehote výstavby podľa bodu 3.1 tejto zmluvy, je objednávateľ oprávnený účtovať mu zmluvnú pokutu vo výške :

* 0,05% z ceny diela (bez DPH) za každý deň oneskorenia, ktorý uplynie medzi stanovenou lehotou pre dokončenie a odovzdanie diela a dátumom uvedeným v protokole o prebratí prác pokiaľ neprekročí 10 dní.
* 0,1 % z ceny diela (bez DPH) za každý deň oneskorenia pri oneskorení o viac ako 10 dní až do 30-tého dňa oneskorenia,
* 0,3 % z ceny diela (bez DPH) za každý deň oneskorenia pri oneskorení o viac ako 30 dní až do prevzatia stavby.

Tým nie dotknutý prípadný nárok objednávateľa na odškodnenie alebo na náhradu škody.

1. Za omeškanie zhotoviteľa s odstránením prípadných zjavných vád a nedorobkov, resp. reklamovaných vád, v dohodnutých termínoch, je objednávateľ oprávnený požadovať od zhotoviteľa za každú vadu alebo nedorobok zmluvnú pokutu **100 € za 1 deň** až do odstránenia poslednej vady.
2. Za porušenie ustanovenia bodu 2.5 zaplatí zhotoviteľ objednávateľovi zmluvnú pokutu vo výške **1000 € za** každé zistené porušenie článku a za porušenie ustanovenia bodu 2.6 zaplatí zhotoviteľ objednávateľovi zmluvnú pokutu vo výške 1 000 € za každé zistené porušenie článku. Pokutu objednávateľ zaplatí aj v prípade že sa pracovník zhotoviteľa odmietne podrobiť skúške na požitie alkoholu, psychotropných alebo omamných látok. Náklady na dokazovanie opaku výsledku pozitívnej skúšky znáša zhotoviteľ.
3. Objednávateľ je oprávnený od zhotoviteľa požadovať pokutu za nedodržanie termínu nástupu na odstránenie všetkých vzniknutých závad 100,-€ za 1 deň omeškania za každú závadu.
4. Odstúpením zhotoviteľa alebo objednávateľa od zmluvy nezaniká nárok na zaplatenie zmluvných sankcií a náhradu škody.
5. Úhradou zmluvnej sankcie nie je dotknutý nárok zmluvnej strany na náhradu škody, ktorá jej porušením povinnosti druhej strany vznikla.
6. Bez súhlasu objednávateľa nie je možná realizácia postúpenia pohľadávok. Zhotoviteľ nesmie bez predchádzajúceho súhlasu objednávateľa preniesť záväzky alebo pohľadávky zo zmluvy na tretiu osobu. Zhotoviteľ je ale oprávnený uvedenú zmluvu realizovať cez svojich subdodávateľov, ktorí ale budú odsúhlasení v súlade s čl. 6, bod 6. 23.
7. V prípade nezloženia depozitu podľa bodu 11.10 tejto zmluvy do 10 dní odo dňa nadobudnutia jej účinnosti je objednávateľ oprávnený sankcionovať Zhotoviteľa jednorázovo vo výške 4 000 eur.
8. Ak zhotoviteľ nezabezpečí poistenie predmetu tejto zmluvy, resp. ak nepredloží relevantný dôkaz o uzatvorení poistného krytia, má objednávateľ právo účtovať mu zmluvnú pokutu vo výške 100 eur za každý deň, počas ktorého si zhotoviteľ nesplnil svoju zmluvnú povinnosť. Tým nie je dotknutý prípadný nárok objednávateľa na náhradu škody.
9. V prípade nepredloženia zápisnice z meraní podľa bodu 6.24 tejto zmluvy je Zhotoviteľ povinný uhradiť zmluvnú pokutu vo výške **2000 € za** každé zistené porušenie.

**B Čl. 10. Okolnosti vylučujúce zodpovednosť (vyššia moc**)

1. Za vyššiu moc sa považujú prípady, ktoré nie sú závislé od vôle zmluvných strán, tieto ani nemôžu ovplyvniť ich vznik, trvanie, intenzitu alebo zánik, napr. živelné pohromy, vojna, štrajk, zmena právnych predpisov, zásahy štátnych orgánov a pod.
2. Pre účely tejto zmluvy sa za okolnosti vylučujúce zodpovednosť prijíma právna úprava podľa§ 374 Obchodného zákonníka.
3. Každá zmluvná strana má právo odstúpiť od zmluvy, ak sa splnenie tejto zmluvy stane nemožným pre okolnosti vylučujúce zodpovednosť, a to písomným oznámením zaslaným druhej strane do 2 mesiaca od vzniku takýchto okolností. Účinky odstúpenia v takom prípade nastanú dňom doručenia oznámenia a skutočnosťou, že tieto okolnosti trvajú.
4. V prípade prerušenia alebo zastavenia prác na diele z dôvodov uvedených v tomto článku je zhotoviteľ povinný obratom vykonať také opatrenia a zabezpečenia diela, aby nedošlo k jeho zničeniu, poškodeniu, odcudzeniu alebo k inej škode. Rozsah, spôsob a úhrada nákladov bude dohodnutá zmluvnými stranami pred vykonaním zabezpečovacích prác. Návrh predloží zhotoviteľ.

**Čl. 11. Ostatné ustanovenia**

11.1. Zhotoviteľ bude informovať objednávateľa o stave rozpracovaného diela na pravidelných poradách v dohodnutých termínoch.

* 1. Zhotoviteľ sa zaväzuje dodržiavať všetky právne predpisy platné a účinné na území SR, všeobecne záväzné predpisy, platné technické normy, špecifikácie dodané objednávateľom a podmienky tejto zmluvy.
  2. Zhotoviteľ postupuje pri zhotovení diela samostatne a nesie zodpovednosť za vykonanie prác na diele podľa zmluvy. Pritom musí dodržať všetky zákonné i miestne predpisy, zodpovedá za riadenie prác na diele a za poriadok na stavenisku vrátane negatívnych vplyvov na životné prostredie. V tejto súvislosti sa Zhotoviteľ zaväzuje, že bude dbať o starostlivosť o životné prostredie a pri svojej činnosti pre objednávateľa bude konať v zhode *s* normou EN ISO 14 001. Pri porušení vyššie uvedeného sa zaväzuje odstrániť nežiaduci, resp. protiprávny stav na vlastné náklady.
  3. Zhotoviteľ vyhlasuje, že má potrebné oprávnenie na vykonávanie činností v rozsahu predmetu tejto zmluvy.
  4. Možnosť odstúpenia od zmluvy:

1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a nasl. Obchodného zákonníka. Ak omeškanie dlžníka alebo veriteľa znamená podstatné porušenie jeho zmluvnej povinnosti je druhá strana oprávnená odstúpiť od zmluvy, ak to oznámi strane v omeškaní bez zbytočného odkladu po tom, čo sa o tomto porušení dozvedela.
2. Zmluvné strany označujú porušenie zmluvy za podstatné, ak:

* Zhotoviteľ nezloží v zmysle bodu 11.10 tohto článku na účet objednávateľa dohodnutý depozit v lehote do 11 dní odo dňa nadobudnutia účinnosti tejto zmluvy.
* Zhotoviteľ pre okolnosti na jeho strane mešká so zhotovovaním kompletného diela viac ako 14 kalendárnych dní
* Zhotoviteľ alebo objednávateľ neplní úlohy z kontrolných porád stavby, ktoré majú vplyv na kvalitu prác a stanovenú lehotu výstavby
* Zhotoviteľ bude vykonávať stavebné práce v rozpore s podmienkami dohodnutými v zmluve alebo technologickými postupmi určenými platnými predpismi
* Objednávateľ neposkytne zhotoviteľovi spolupôsobenie potrebné pre realizáciu tejto zmluvy a toto nesplnenie zmarí u zhotoviteľa možnosť vykonať dielo alebo vykonať ho načas

• Objednávateľ v rozpore *s* touto zmluvou do 14 dní neprevezme zhotoviteľom ponúknuté a riadne dokončené dielo bez závad a nedorobkov, alebo neurobí aspoň opatrenia nasvedčujúce ochote objednávateľa dielo prevziať,

Odstúpením od zmluvy nie je dotknuté právo na náhradu škody. Odstúpenie je možné aj od čiastočne splnenej zmluvy.

1. Zhotoviteľ nesmie z vlastného podnetu zastaviť práce a opustiť stavenisko, v opačnom prípade znáša všetky následky a škody s tým spojené, nakoľko sa to považuje za podstatné porušenie zmluvných podmienok.
2. Pri porušení povinností podľa tejto zmluvy niektorou zo zmluvných strán, ak oprávnená strana nevyužije právo odstúpiť od zmluvy alebo vypovedať ju, má to za následok povinnosť druhej strany pristúpiť na zmenu zmluvy v tej časti, ktorá je porušením povinnosti dotknutá.
3. Zmluvné strany sa zaväzujú, že obchodné, technické a iné informácie a skutočnosti, ktoré  
   im boli zverené zmluvným partnerom, nesprístupnia tretím osobám bez písomného súhlasu  
   dotknutej strany, s výnimkou investora, a ani tieto informácie a iné skutočnosti nepoužijú pre  
   iné účely než pre plnenie tejto zmluvy. Toto ustanovenie sa nevzťahuje na obchodné,  
   technické a iné informácie a skutočnosti, ktoré sú bežne dostupné tretím osobám a ktoré  
   zmluvný partner nechráni zodpovedajúcim spôsobom.
4. Zhotoviteľ je povinný v zmysle ods. 16 čl. 3 Zmluvy o poskytnutí NFP č. ZM\_SEP-IMRK2- 2020-003876 strpieť výkon kontroly/auditu súvisiaceho s dodávanými stavebnými prácami a to oprávnenými osobami na výkon tejto kontroly/ auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
5. Poskytovateľ a ním poverené osoby;
6. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
7. Najvyšší kontrolný úrad SR a ním poverené osoby;
8. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
9. Splnomocnení zástupcovia Európskej Komisie a Európskeho dvora audítorov;
10. Orgán zabezpečujúci ochranu finančných záujmov EÚ;
11. Osoby prizvané orgánmi uvedenými v písmenách a) až f) v súlade s príslušnými právnymi predpismi SR.

Oprávnené osoby na výkon kontroly/auditu môžu vykonať kontrolu/audit u Zhotoviteľa kedykoľvek od účinnosti Zmluvy o dielo až do uplynutia lehôt podľa článku 7 odsek 7.2 zmluvy o poskytnutí NFP č. ZM\_SEP-IMRK2- 2020-003876.

1. Zhotoviteľ sa zmluvne zaviaže zložiť depozit **10%** z celkovej ceny diela bez DPH, na bankový účet Objednávateľa a to najneskôr do 7 dní odo dňa nadobudnutia účinnosti Zmluvy o dielo. Depozit je určený na zabezpečenie náhrady škody a finančných nárokov Objednávateľa, ktoré mu vzniknú v prípade porušenia zmluvných povinností v zmysle tejto zmluvy, a ktorej porušenie zakladá nárok na náhradu škody alebo iný finančný nárok pre Objednávateľa. Objednávateľ má právo uspokojiť svoj nárok z hodnoty depozitu. Objednávateľ sa zaväzuje vrátiť Zhotoviteľovi depozit v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela. Zhotoviteľ nemá právo požadovať vrátenie depozitu počas trvania zmluvného vzťahu. Zhotoviteľ môže namiesto depozitu predložiť objednávateľovi neodvolateľnú bankovú záruku vystavenú bankou.
2. Zoznam subdodávateľov a podmienky na ich zmenu sú uvedené v prílohe č.2 k tejto zmluve.

**Čl. 12. Vlastnícke právo k zhotovenému dielu a prechod**

**nebezpečenstva škody na ňom**

12.1. Nebezpečenstvo náhodnej škody na zhotovovanom diele znáša Zhotoviteľ až do celkového odovzdania diela objednávateľovi. Zhotoviteľ však nie je vlastníkom vecí, na ktorej sa dielo vykonáva.

12.2. Zhotoviteľ zodpovedá za poškodenie, zničenie, stratu, alebo odcudzenie vecí a majetku, ktoré mu objednávateľ odovzdal k zhotoveniu diela.

12.3. Zhotoviteľ je majiteľom všetkých vecí, ktoré priniesol na stavenisko na realizáciu diela počas celej výstavby a neodovzdal ich objednávateľovi. Nebezpečenstvo všetkých škôd na týchto veciach alebo týmito vecami pri realizácií stavebného diela spôsobenými, nesie zhotoviteľ. Po prevzatí diela nebezpečenstvo škôd znáša objednávateľ.

12.4. Dňom obojstranného podpísania protokolu o odovzdaní a prevzatí diela prechádza na objednávateľa možnosť užívať a prevádzkovať dielo v plnom rozsahu.

**Čl. 13. Sociálny aspekt**

1. Zhotoviteľ sa na základe predloženej ponuky v zmysle ods. 25 článku 3 Prílohy č.1 Zmluvy o poskytnutí NFP č. ZM\_SEP-IMRK2- 2020-003876 zaväzuje zamestnať min. **1** osobu spĺňajúcu kumulatívne predpoklady uvedené v bode 13.2 a 13.3.
2. Kumulatívne predpoklady :

* Osoba patrí k marginalizovanej rómskej komunite, a zároveň
* je nezamestnaná, pričom uprednostnená budú dlhodobo nezamestnaná osoby.

1. Povinnosť týkajúca sa zamestnania osôb spĺňajúcich kumulatívne predpoklady uvedené v bode 13.2 bude považovaná za splnenú, ak dôjde k zamestnaniu týchto osôb minimálne v trvaní 50% doby realizácie stavebných, t. j. splnenie vyššie uvedených povinností  bez toho, aby došlo k zamestnaniu týchto osôb, nebude považované za úplné a bude zakladať právo objednávateľa na zmluvnú pokutu vo výške 1000 EUR bez DPH za každé takéto porušenie.
2. Zhotoviteľ je povinný na základe výzvy objednávateľa bezodkladne predložiť doklad/resp. dôkaz o zamestnaní každej osoby, ktorou zhotoviteľ preukazuje splnenie podmienky podľa bodu 13.1. Z dôkazu musí byť zrejme splnenie vyššie uvedených predpokladov podľa bodu 13.2 (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie a potvrdenia z príslušného Úradu práce, sociálnych vecí a rodiny). Nepredloženie dôkazu o zamestnaní osôb, ktorými zhotoviteľ preukazuje splnenie podmienky podľa bodu 13.1, v lehote do 7 kalendárnych dní od doručenia výzvy bude predmetom zmluvnej pokuty vo výške 1000 EUR bez DPH za každé takéto porušenie. Druh pracovného pomeru nie je verejným obstarávateľom určený.
3. Splnenie predpokladov uchádzačmi o zamestnanie podľa bodu 13.2 preukáže zhotoviteľ čestným vyhlásením každého uchádzača o zamestnanie o tom, že patrí k marginalizovanej rómskej komunite a relevantným potvrdením príslušného Úradu práce, sociálnych vecí a rodiny o zaradení uchádzača do evidencie dlhodobo nezamestnaných.

**Čl. 14.Záverečné ustanovenia**

1. Zmeny tejto zmluvy je možné urobiť len na základe vzájomnej dohody zmluvných strán, a to písomným dodatkom k zmluve.
2. Zmluvné strany sa zaväzujú riešiť spory vyplývajúce z tejto zmluvy prednostne formou zmieru prostredníctvom svojich štatutárnych orgánov alebo nimi poverených osôb. V prípade, že takéto riešenie je neúspešné, hociktorá zo zmluvných strán je oprávnená predložiť spor na riešenie príslušnému súdu v SR.
3. V ostatných veciach, ktoré nie sú upravené touto zmluvou, platia ustanovenia Obchodného zákonníka a ostatných právnych predpisov, ktoré majú súvislosť s problematikou upravenou touto zmluvou.
4. Táto zmluva nadobúda platnosť dňom podpísania zmluvy oboma zmluvnými stranami a účinnosť až po splnení všetkých nižšie uvedených podmienok :

* po schválení dokumentácie zákazky v rámci kontroly verejného obstarávania poskytovateľom NFP. Za schválenie dokumentácie zákazky v rámci kontroly verejného obstarávania sa bude považovať doručenie správy z následnej ex-post kontroly zo strany Poskytovateľa NFP, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok VO
* po dni zverejnenia tejto zmluvy v zmysle § 47a Občianskeho zákonníka v znení neskorších predpisov a § 5a zákona č. 211/2000 Z. z.

V prípade neschválenia postupu verejného obstarávania je objednávateľ oprávnený od tejto Zmluvy odstúpiť.

1. Príloha č. 1 a 2 tvoria neoddeliteľnú súčasť tejto zmluvy o dielo.
2. Kde sa v tejto zmluve použije slovné spojenie „neodkladne" alebo „bez zbytočného odkladu"myslí sa tým v lehote najviac päť kalendárnych dní.
3. Táto zmluva je vyhotovená v troch rovnopisoch, z ktorých dva sú určené pre objednávateľaa jeden pre zhotoviteľa.

Príloha č.1 Rozpočet stavby (nacenený výkaz výmer)

Príloha č.2 Podmienky využitia subdodávateľov

V ............................, dňa ..........

Za zhotoviteľa: Za objednávateľa: